CELEX: 32016R2261
Language: lv
Date: 2016-12-15 00:00:00
Title: Komisijas Īstenošanas regula (ES) 2016/2261 (2016. gada 15. decembris) par atļauju vara (I) oksīdu lietot kā barības piedevu visu sugu dzīvniekiem (Dokuments attiecas uz EEZ )

16.12.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 342/18
               
            KOMISIJAS ĪSTENOŠANAS REGULA (ES) 2016/2261
      (2016. gada 15. decembris)
      par atļauju vara (I) oksīdu lietot kā barības piedevu visu sugu dzīvniekiem
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:
      
                  (1)
               
               
                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
               
            
                  (2)
               
               
                  Saskaņā ar Regulas (EK) Nr. 1831/2003 7. pantu tika iesniegts pieteikums divara oksīda lietošanas atļaujas saņemšanai kopā ar Regulas (EK) Nr. 1831/2003 7. panta 3. punktā prasītajām ziņām un dokumentiem.
               
            
                  (3)
               
               
                  Pieteikums attiecas uz atļaujas saņemšanu par divara oksīdu kā barības piedevu visām dzīvnieku sugām, un to paredzēts klasificēt piedevu kategorijā “uzturfizioloģiskās piedevas”.
               
            
                  (4)
               
               
                  Eiropas Pārtikas nekaitīguma iestāde (turpmāk “Iestāde”) 2016. gada 25. maija atzinumā (2) secināja, ka, ievērojot ierosinātos lietošanas nosacījumus, divara oksīdam nav nelabvēlīgas ietekmes uz dzīvnieku vai patērētāju veselību un ka, ievērojot pienācīgus aizsardzības pasākumus, lietotāju drošībai draudi neradīsies.
               
            
                  (5)
               
               
                  Iestāde arī secināja, ka divara oksīds nerada papildu apdraudējumu videi, salīdzinot ar citiem vara avotiem, un ka to var uzskatīt par vērtīgu vara avotu visām dzīvnieku sugām. Iestāde uzskata, ka nav nepieciešams noteikt īpašas prasības uzraudzībai pēc piedevas laišanas tirgū. Tā arī pārbaudīja ziņojumu par barībā lietotās barības piedevas analīzes metodi, ko iesniegusi Kopienas references laboratorija, kas izveidota saskaņā ar Regulas (EK) Nr. 1831/2003 21. pantu.
               
            
                  (6)
               
               
                  Pieteikumā norādītais piedevas nosaukums ir divara oksīds. Tomēr Starptautiskā Teorētiskās un lietišķās ķīmijas savienība (IUPAC) lieto nosaukumu vara (I) oksīds. Saskaņā ar Iestādes ieteikumu atzinumā par vara oksīdu (3) piedeva būtu jāsauc par vara (I) oksīdu.
               
            
                  (7)
               
               
                  Vara (I) oksīda novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc būtu jāļauj šo vielu lietot atbilstīgi šīs regulas pielikumam.
               
            
                  (8)
               
               
                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Pielikumā minēto vielu, kas ietilpst barības piedevu kategorijā “uzturfizioloģiskās piedevas” un funkcionālajā grupā “mikroelementu maisījumi”, ir atļauts izmantot kā barības piedevu atbilstīgi pielikumā izklāstītajiem nosacījumiem.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 15. decembrī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 268, 18.10.2003., 29. lpp.
      
      
         (2)  EFSA Journal 2016; 14(6):4509.
      
         (3)  EFSA Journal 2015; 13(4):4057.
      
         PIELIKUMS
         
                     Piedevas identifikācijas numurs
                  
                  
                     Atļaujas turētāja nosaukums
                  
                  
                     Piedeva
                  
                  
                     Sastāvs, ķīmiskā formula, apraksts, analīzes metode
                  
                  
                     Dzīvnieku suga vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Atļaujas derīguma termiņš
                  
               
                     Elementa Cu saturs mg/kg kompleksās barības ar 12 % mitruma saturu
                  
               
                     
                        Uzturfizioloģisko piedevu kategorija. Funkcionālā grupa: mikroelementu maisījumi
                     
                  
               
                     3b412
                  
                  
                     —
                  
                  
                     Vara (I) oksīds
                  
                  
                     
                        Piedevas raksturojums
                     
                     Vara (I) oksīda preparāts, kurā:
                     
                                 —
                              
                              
                                 ir vismaz 73 % vara,
                              
                           
                                 —
                              
                              
                                 12–17 % nātrija lignosulfonātu,
                              
                           
                                 —
                              
                              
                                 1 % bentonīta.
                              
                           Granulu veidā ar daļiņām < 50 μm: mazāk par 10 %
                     
                        Aktīvās vielas raksturojums
                     
                     Vara (I) oksīds
                     Ķīmiskā formula: Cu2O
                     CAS numurs: 1317-39-1
                     
                        Analīzes metodes
                         (1)
                     
                     Cu2O satura noteikšanai piedevā:
                     
                                 —
                              
                              
                                 rentgenstaru difrakcija (XRD).
                              
                           Kopējā vara daudzuma kvantitatīvai noteikšanai piedevā:
                     
                                 —
                              
                              
                                 titrimetrija vai
                              
                           
                                 —
                              
                              
                                 induktīvi saistītas plazmas atomemisijas spektrometrija (ICP-AES) – EN 15510.
                              
                           Kopējā vara daudzuma kvantitatīvai noteikšanai premiksos:
                     
                                 —
                              
                              
                                 induktīvi saistītas plazmas atomemisijas spektrometrija (ICP-AES) – EN 15510 – vai
                              
                           
                                 —
                              
                              
                                 induktīvi saistītas plazmas atomemisijas spektrometrija pēc augstspiediena mineralizācijas (ICP-AES) – EN 15621.
                              
                           Kopējā vara daudzuma kvantitatīvai noteikšanai barības sastāvdaļās un barības maisījumos:
                     
                                 —
                              
                              
                                 atomabsorbcijas spektrometrija (AAS) – Komisijas Regula (EK) Nr. 152/2009 vai
                              
                           
                                 —
                              
                              
                                 induktīvi saistītas plazmas atomemisijas spektrometrija (ICP-AES) – EN 15510, vai
                              
                           
                                 —
                              
                              
                                 induktīvi saistītas plazmas atomemisijas spektrometrija pēc augstspiediena mineralizācijas (ICP-AES) – EN 15621.
                              
                           
                  
                     Visas dzīvnieku sugas
                  
                  
                     —
                  
                  
                     —
                  
                  
                     Liellopi:
                     
                                 —
                              
                              
                                 liellopi līdz atgremošanas sākumam: 15 (kopā),
                              
                           
                                 —
                              
                              
                                 citi liellopi: 35 (kopā).
                              
                           Aitas: 15 (kopā).
                     Sivēni līdz 12 nedēļām: 170 (kopā).
                     Vēžveidīgie: 50 (kopā).
                     Citi dzīvnieki: 25 (kopā).
                  
                  
                     
                                 1.
                              
                              
                                 Piedevu barībā iekļauj premiksa veidā.
                              
                           
                                 2.
                              
                              
                                 Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsarglīdzekļus, arī elpceļu aizsarglīdzekļus, aizsargbrilles un cimdus.
                              
                           
                                 3.
                              
                              
                                 Marķējumā norāda šādu informāciju:
                                 
                                             —
                                          
                                          
                                             par aitu barību, ja vara daudzums barībā pārsniedz 10 mg/kg:
                                             
                                                “Dažu šķirņu aitām vara satura dēļ šī barība var radīt saindēšanos.”,
                                             
                                          
                                       
                                             —
                                          
                                          
                                             par liellopu barību, ko dod pēc atgremošanas sākšanas, ja vara daudzums barībā nepārsniedz 20 mg/kg:
                                             
                                                “Vara satura dēļ šī barība var izraisīt vara deficītu lopiem, kuri ēd ganību zāli, kas satur daudz molibdēna vai sēra.”
                                             
                                          
                                       
                           
                  
                     2027. gada 5. janvāris
                  
               
            (1)  Sīkāka informācija par analītiskajām metodēm atrodama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.